open-index/open-wikipedia-markdown huggingface dataset:
Κόλουρο εικοσιδωδεκάεδρο

Στη Στερεομετρία, το **κόλουρο εικοσιδωδεκάεδρο** (ή μεγάλο ρομβοεικοσιδωδεκάεδρο) είναι ένα κυρτό ημικανονικό πολύεδρο, που ανήκει στα στερεά του Αρχιμήδη. Διαθέτει 62 έδρες: 30 τετράγωνα, 20 κανονικά εξάγωνα και 12 κανονικά δεκάγωνα. Έχει 120 κορυφές και 180 ακμές.

Οι 30 τετραγωνικές έδρες του πολυέδρου είναι συνεπίπεδες με τις 30 έδρες του ρομβικού τριακοντάεδρου, το οποίο είναι δυϊκό του εικοσιδωδεκάεδρου, εξού και το δεύτερο όνομά του, *μεγάλο ρομβοεικοσιδωδεκάεδρο* (συγκρίνατε με το μικρό ρομβοεικοσιδωδεκάεδρο).

## Γεωμετρικά χαρακτηριστικά κόλουρου εικοσιδωδεκάεδρου

Αν θεωρήσουμε  \alpha \,\!  το μήκος της ακμής του στερεού, τότε ισχύουν τα εξής:

Κατασκευαστικά, το κόλουρο εικοσιδωδεκάεδρο μπορεί να προέλθει από το δωδεκάεδρο, εάν αποκοπούν όλες οι κορυφές του και όλες οι ακμές του. Με τον ίδιο τρόπο μπορεί να προέλθει και από το δυϊκό πολύεδρο του δωδεκαέδρου, το εικοσάεδρο.

Το όνομα *κόλουρο εικοσιδωδεκάεδρο*, το οποίο δόθηκε από τον Κέπλερ, είναι κάπως παραπλανητικό, επειδή αν αποκοπούν οι κορυφές του εικοσιδωδεκάεδρου, τότε στη θέση τους σχηματίζονται ορθογώνια παραλληλόγραμμα με αναλογία διαστάσεων 1:\phi\,\! (όπου \phi \,\! ο χρυσός αριθμός) και όχι τετράγωνα. Ωστόσο, το αποτέλεσμα είναι τοπολογικά ισοδύναμο με το κόλουρο εικοσιδωδεκάεδρο.

## Πηγές - Παραπομπές
* *Weisstein, Eric W., [http://mathworld.wolfram.com/GreatRhombicosidodecahedron.html Great Rhombicosidodecahedron]* 

Κατηγορία:Ομοιόμορφα πολύεδρα
Κατηγορία:Στερεά του Αρχιμήδη
Εθνική Τόγκο (καλαθοσφαίριση γυναικών)

Η **εθνική ομάδα καλαθοσφαίρισης γυναικών του Τόγκο** αντιπροσωπεύει το Τόγκο στις διεθνείς διοργανώσεις γυναικείας καλαθοσφαίρισης υπό την εποπτεία της FIBA και της Διεθνούς Ολυμπιακής Επιτροπής. Βρίσκεται υπό τη δικαιοδοσία της Ομοσπονδίας Καλαθοσφαίρισης του Τόγκο (*Fédération Togolaise de Basket-Ball*).

## Συμμετοχές σε διεθνείς διοργανώσεις
Μεγαλύτερη επιτυχία της ομάδας μέχρι σήμερα είναι η κατάκτηση του χάλκινου μεταλλίου στο Αφρικανικό Πρωτάθλημα που διοργανώθηκε το 1977 στη Σενεγάλη.

## Κατατάξεις σε διεθνείς διοργανώσεις

; Πορεία σε Αφρικανικά Πρωταθλήματα FIBA:
:Ακολουθούν οι τελικές θέσεις κατάταξης της Εθνικής Ομάδας του Τόγκο σε Αφρικανικά Πρωταθλήματα (Afrobasket):


## Δείτε επίσης
* Εθνική Τόγκο (καλαθοσφαίριση ανδρών)

## Παραπομπές


## Εξωτερικοί σύνδεσμοι

* Togo, ιστορικό στον επίσημο ιστότοπο των αρχείων της FIBA. 
* Fédération Togolaise de Basket-Ball , επίσημος ιστότοπος. 

 

Τογκο
Γυναικων
Σαιν-Πιερ (Σαιν-Πιερ και Μικελόν)

Το **Σαιν-Πιερ** () είναι γαλλική κοινότητα στην υπερπόντια κτήση του Σαιν-Πιερ και Μικελόν.

Η κοινότητα πήρε το όνομά της από τον Απόστολο Πέτρο, προστάτη των ψαράδων, και κάτοικοί της είναι γνωστοί ως Σαιν-Πιεραί (γαλ.: *Saint-Pierrais*).

## Γεωγραφία
Η κοινότητα του Σαιν-Πιερ αποτελείται από το ομώνυμο νησί και πολλά κοντινά μικρότερα νησιά, όπως το Ιλ-ω-Μαρέν. Αν και περιλαμβάνει σχεδόν το 90% των κατοίκων του Σαιν-Πιερ και Μικελόν, η κοινότητα του Σαιν-Πιερ είναι σημαντικά μικρότερη από άποψη έκτασης από την κοινότητα Μικελόν-Λανγκλάντ, η οποία βρίσκεται βορειοδυτικά της στο νησί Μικελόν.

Ο κύριος οικισμός και η κοινόχρηστη έδρα βρίσκεται στη βόρεια πλευρά ενός λιμένος ονόματι *Μπαρασουά* (γαλ.: Barachois), ο οποίος αντικρίζει τον Ατλαντικό Ωκεανό, στην ανατολική ακτή του νησιού Σαιν-Πιερ. Το στόμιο του λιμένος φυλάσσεται από μια μικρή αλυσίδα νησιών.

## Ιστορία
Ο Ζακ Καρτιέ διεκδίκησε τα νησιά για τη Γαλλία το 1536, αφότου ανακαλύφθηκαν από τους Πορτογάλους το 1520. Στο τέλος του Επταετούς Πολέμου το 1763, τα νησιά παραδόθηκαν στη Βρετανία, για να επιστραφούν στη Γαλλία το 1816.

Το Σαιν-Πιερ ήταν φυλάκιο που χρησιμοποιήθηκε για τη μεταφορά αλκοόλ από τον Καναδά προς τις Ηνωμένες Πολιτείες κατά τη διάρκεια της ποτοαπαγόρευσης.

Μέχρι το 1945, υπήρχε μια τρίτη κοινότητα στο Σαιν-Πιερ και Μικελόν, ονόματι Λ'Ιλ-ω-Μαρέν. Η κοινότητα αυτή προσαρτήθηκε από την κοινότητα του Σαιν-Πιερ το 1945.

## Παραπομπές


Κατηγορία:Κοινότητες του Σαιν-Πιερ και Μικελόν
Κατηγορία:Πρωτεύουσες της Βόρειας Αμερικής
1281 Ζαν

μικρογραφία|3D μοντέλο του αστεροειδούς 1281 Ζαν
Η **Ζαν (Jeanne)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,461. Ανακαλύφθηκε το 1933 από τον Βέλγο αστρονόμο Συλβαίν Αρέντ, που παρατηρούσε από την Υκλ του Βελγίου, και πήρε το όνομά της από το όνομα μιας θυγατέρας του.

## Φυσικά χαρακτηριστικά
Η μέση διάμετρος της Ζαν εκτιμάται σε 21,65 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,0864. Η Ζαν περιστρέφεται γύρω από τον εαυτό της μία φορά κάθε 15 περίπου ώρες.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ζαν
Νταμιέν Πλεσί

Ο **Νταμιάν Πλεσί**, γεννημένος στις 5 Μαρτίου 1988, είναι Γάλλος ποδοσφαιριστής. Η καταγωγή του είναι από τη Ρεν. 

## Σταδιοδρομία

Ο Πλεσί ξεκίνησε την καριέρα του από την γαλλική Λυόν στα 15 του. Τότε θεωρήθηκε τεράστιο ταλέντο.Την τελευταία μέρα της μεταγραφικής περιόδου του 2007, πήρε μεταγραφή για την Λίβερπουλ. Έκανε το ντεμπούτο του για τη Λίβερπουλ, στις 5 Απριλίου 2008 στο  1-1  εναντίον της Άρσεναλ. Ο Ράφα Μπενίτεθ είπε για τον Πλεσί εκείνη την μέρα: «Σήμερα ήταν το ντεμπούτο για τον Νταμιάν Πλεσί. Γνωρίζαμε όταν υπέγραψε ότι ήταν παίκτης ποιότητας. Έπαιξε πολύ καλά και αυτό δείχνει ότι είναι σε καλό δρόμο.» Στις 31 Αυγούστου 2010, ο Παναθηναϊκός αγόρασε τον παίκτη από την Λίβερπουλ. Μετά την υπογραφή του, ο Πλεσί δήλωσε ότι ήταν ευτυχής που ήρθε στην Ελλάδα και θα παίζει δίπλα στο Ζιλμπέρτο Σίλβα.

## Εθνικές ομάδες

Ο Πλεσί έχει παίξει για τη γαλλική ομάδα U19 το 2007 στο Ευρωπαϊκό πρωτάθλημα ποδοσφαίρου κάτω των 19 ετών φτάνοντας στον ημιτελικό. Έκανε το ντεμπούτο για τη γαλλική U21 στις 6 του Σεπτέμβρη 2008.

## Παραπομπές


Κατηγορία:Γάλλοι ποδοσφαιριστές
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Λίβερπουλ Φ.Κ.
Κατηγορία:Μέσοι ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΑΚ Αρλ-Αβινιόν
Κατηγορία:Ποδοσφαιριστές Εθνικής Γαλλίας Κ21
Κατηγορία:Ποδοσφαιριστές Ντονκάστερ Ρόβερς
Κατηγορία:Ποδοσφαιριστές Εθνικής Γαλλίας Κ20
Κατηγορία:Ποδοσφαιριστές Εθνικής Γαλλίας Κ19
Κατηγορία:Ποδοσφαιριστές Εθνικής Γαλλίας Κ18
Κατηγορία:Ποδοσφαιριστές Εθνικής Γαλλίας Κ17
Κατηγορία:Ποδοσφαιριστές από τη Ρεϋνιόν
Εθνική Αργεντινής (καλαθοσφαίριση γυναικών)

Η **εθνική ομάδα καλαθοσφαίρισης γυναικών της Αργεντινής** αντιπροσωπεύει την Αργεντινή στις διεθνείς διοργανώσεις γυναικείας καλαθοσφαίρισης υπό την εποπτεία της FIBA και της Διεθνούς Ολυμπιακής Επιτροπής. Βρίσκεται υπό τη δικαιοδοσία της Ομοσπονδίας Καλαθοσφαίρισης της Αργεντινής (*Confederación Argentina de Basquetbol*).

## Συμμετοχές σε διεθνείς διοργανώσεις
Σημαντικότερες στιγμές στην πορεία της ομάδας ήταν οι κατακτήσεις στα Πρωταθλήματα Αμερικής που διοργανώθηκαν το 2001 και το 2009 στη Βραζιλία, του χάλκινου και ασημένιου μεταλλίου αντίστοιχα.

## Κατατάξεις σε διεθνείς διοργανώσεις

; Πορεία σε Παγκόσμια Πρωταθλήματα FIBA:
:Ακολουθούν οι τελικές θέσεις κατάταξης της Εθνικής Ομάδας της Αργεντινής σε Παγκόσμια Πρωταθλήματα FIBA:


; Πορεία σε Αμερικανικά Πρωταθλήματα FIBA:
:Ακολουθούν οι τελικές θέσεις κατάταξης της Εθνικής Ομάδας της Αργεντινής σε Αμερικανικά Πρωταθλήματα FIBA:


; Πορεία σε Πρωταθλήματα Νότιας Αμερικής FIBA:
μικρογραφία|δεξιά|300px|''Η Εθνική Ομάδα της Αργεντινής στο Πρωτάθλημα Νότιας Αμερικής στον Ισημερινό το 2014.''
:Ακολουθούν οι τελικές θέσεις κατάταξης της Εθνικής Ομάδας της Αργεντινής σε Πρωταθλήματα Νότιας Αμερικής FIBA:


; Πορεία σε Παναμερικανικούς Αγώνες:
:Ακολουθούν οι τελικές θέσεις κατάταξης της Εθνικής Ομάδας της Αργεντινής σε Παναμερικανικούς Αγώνες: 


## Δείτε επίσης
* Εθνική Αργεντινής (καλαθοσφαίριση ανδρών)

## Παραπομπές


## Εξωτερικοί σύνδεσμοι

* Argentina, ιστορικό ανά έτος στον επίσημο ιστότοπο των αρχείων της FIBA. 
* Confederación Argentina de Basquetbol, επίσημος ιστότοπος. 

 

Αργεντινη
Γυναικων
Νταμαβάντ

thumb|280px|Αεροφωτογραφία του Νταμαβάντ το φθινόπωρο
[thumb|280px|[Φουμαρόλη κοντά στην κορυφή του Νταμαβάντ]]
Το όρος **Νταμαβάντ** (περσικά: ** دماوند**) είναι ένα πιθανώς ενεργό ηφαίστειο και η υψηλότερη κορυφή του Ιράν, με υψόμετρο 5.623 μέτρα. Βρίσκεται στο μέσο της οροσειράς Ελμπρούζ και είναι το ψηλότερο σημείο στη Μέση Ανατολή και το ψηλότερο ηφαίστειο της Ασίας. Είναι πιθανώς ενεργό ηφαίστειο, καθώς στο βουνό υπάρχουν φουμαρόλες απ'όπου εξέρχεται θείο. Το βουνό βρίσκεται κοντά στην ακτή της Κασπίας θάλασσας, 66 χιλιόμετρα βορειοανατολικά της Τεχεράνης.

Το βουνό δημιουργήθηκε ως αποτέλεσμα ηφαιστειακής δραστηριότητας στο Πλειστόκαινο. Το ίδιο συνέβη και στα όρη Αραράτ, Σαχάντ και Αλβάντ στη Μέση Ανατολή. Όπως και άλλα στρωματοηφαίστεια, το Νταμαβάντ έχει κωνικό σχήμα.

Στην ιστορία του Ιράν, το Νταναβάντ ήταν σύμβολο και συνώνυμου του Ιράν. Στην περσική μυθολογία, το όρος Νταμαβάντ ήταν ανάλογο του όρους Όλυμπος.

## Πηγές


## Εξωτερικοί σύνδεσμοι
* 

Κατηγορία:Ηφαίστεια της Ασίας
Κατηγορία:Γεωγραφία του Ιράν
Κατηγορία:Περσική μυθολογία
Κατηγορία:Βουνά της Ασίας
Κατηγορία:Στρωματοηφαίστεια
Άλμπατρος

Τα **άλμπατρος**, της βιολογικής οικογένειας *Diomedeidae*, είναι μεγάλα θαλασσοπούλια που αποτελούν μαζί με τα *procellariids*, και τα *storm-petrels*, την τάξη *Procellariiformes*. Απαντώνται ευρέως στο Νότιο ημισφαίριο και στο Βόρειο Ειρηνικό.  Αν και απουσιάζουν από τον Βόρειο Ατλαντικό, έχουν βρεθεί απολιθώματα που δείχνουν πως κάποτε ζούσαν και εκεί, και περιστασιακά εντοπίζονται κάποια περιπλανώμενα άλμπατρος.

## Γενικά χαρακτηριστικά
Τα άλμπατρος συμπεριλαμβάνονται στα μεγαλύτερα ιπτάμενα πουλιά, και το μεγάλο άλμπατρος (του γένους Diomedea) έχει το μεγαλύτερο εκπέτασμα φτερών από όλα τα σωζόμενα πουλιά. Συνήθως θεωρείται ότι τα άλμπατρος αποτελούνται από 4 γένη, αλλά δεν υπάρχει ομοφωνία σχετικά με τον αριθμό των ειδών.

Τα άλμπατρος είναι ιδιαίτερα αποδοτικά στον αέρα, χρησιμοποιώντας τη δυναμική πτήση, και την πτήση με κλίση για να διανύσουν μεγάλες αποστάσεις με λίγη προσπάθεια. Τρέφονται με καλαμάρια, ψάρια και κριλ και τα οποία τρώνε είτε ως πτωματοφάγοι, είτε αρπάζοντάς τα από την επιφάνεια του νερού είτε βουτώντας. Είναι αποικιακά πουλιά, που φωλιάζουν τον περισσότερο καιρό σε απομονωμένα νησιά των ωκεανών, και συχνά διαφορετικά είδη φωλιάζουν μαζί. Οι δεσμοί μεταξύ των ζευγαριών στα άλμπατρος δημιουργούνται με «τελετές χορού», και διαρκούν για όλη τη ζωή του ζευγαριού. Μία περίοδος αναπαραγωγής μπορεί να διαρκέσει πάνω από ένα έτος από τη γέννηση των αυγών έως την ανατροφή. Σε κάθε αναπαραγωγική προσπάθεια γεννάται ένα αυγό.

## Ηθολογία
Η συμπεριφορική στάση και η ακολουθία της κατά τη διάρκεια της ερωτοτροπίας, έχουν περιγραφεί αναλυτικά για το είδος *Diomedea exulans* που διαβιεί στη νήσο Νότια Γεωργία. Τα θηλυκά ξεκινούν τις περισσότερες στιγμές επίδειξης, οι οποίες συνήθως ξεκινούν με μία σειρά χαιρετισμών. Ο πυρήνας της επίδειξης αποτελείται από γρήγορη ακολουθία κινήσεων κεφαλής, κροταλίσματα, τελετουργικές εμφανίσεις εκφωνήσεις και φωνητικής κλήσεις. Οι περισσότερες επιδείξεις λήγουν όταν το θηλυκό απομακρύνεται, αν και στο 25% των περιπτώσεων τα πουλιά κάθονται μαζί στη φωλιά του αρσενικού. Η βασική ακολουθία είναι κοινή και στα δύο φύλα, αν και υπάρχουν διαφορές στις αποκρίσεις στη συμπεριφορά του συντρόφου. Η συμπεριφορά της ερωτοτροπίας είναι πολύ παρόμοια με εκείνη που επιλέγεται για την αναπαραγωγή του αλμπατρός του Ινδικού Ωκεανού.

## Παραπομπές


## Εξωτερικοί σύνδεσμοι

Κατηγορία:Διομηδειίδες
Πεπλατυσμένος κύβος

Στη στερεομετρία, ο **πεπλατυσμένος κύβος** (ή πεπλατυσμένο εξάεδρο ή πεπλατυσμένο κυβοκτάεδρο) είναι ένα κυρτό ημικανονικό πολύεδρο, που ανήκει στα στερεά του Αρχιμήδη. Διαθέτει 38 έδρες: 32 ισόπλευρα τρίγωνα και 6 τετράγωνα. Έχει 24 κορυφές και 60 ακμές.

Το στερεό απαντάται σε δύο μορφές, που είναι μεταξύ τους αντικατοπτρικές, οι οποίες λέγονται εναντιόμορφα, το ένα αριστερόστροφο και το άλλο δεξιόστροφο. Αυτό το φαινόμενο του εναντιομορφισμού παρουσιάζεται και σε ένα ακόμη στερεό του Αρχιμήδη, το πεπλατυσμένο δωδεκάεδρο.

## Γεωμετρικά χαρακτηριστικά πεπλατυσμένου κύβου

Αν θεωρήσουμε  \alpha \,\!  το μήκος της ακμής του στερεού, τότε ισχύουν τα εξής:

όπου t = \frac{1}{3}\left(1+\sqrt[3]{19-3\sqrt{33}}+\sqrt[3]{19+3\sqrt{33}}\right) \approx 1,83929 η σταθερά tribonacci.

Κατασκευαστικά, ο πεπλατυσμένος κύβος μπορεί να προέλθει από τον κύβο, εάν απομακρύνουμε προς τα έξω (σε σχέση με το κέντρο του) όλες τις έδρες του κατά ορισμένη απόσταση και τις περιστρέψουμε ως προς το κέντρο τους (όλες αριστερόστροφα ή όλες δεξιόστροφα), έτσι ώστε τα κενά που δημιουργούνται να μπορούν να καλυφθούν από ισόπλευρα τρίγωνα.

Ένας άλλος τρόπος κατασκευής του πεπλατυσμένου κύβου είναι να λάβουμε ένα κόλουρο κυβοκτάεδρο και να του απαλείψουμε τις μισές κορυφές (ομοιόμορφα κατανεμημένα, αριστερόστροφα ή δεξιόστροφα, όπως φαίνεται στο σχήμα). Έτσι, τα 6 οκτάγωνα του αρχικού στερεού μετατρέπονται σε ισάριθμα τετράγωνα, τα 8 εξάγωνα μετατρέπονται σε ισάριθμα τρίγωνα, όλα τα τετράγωνα εκφυλίζονται σε ακμές, ενώ οι 24 κορυφές που απαλείφονται σχηματίζουν ισάριθμα τρίγωνα.

## Πηγές - Παραπομπές
* *Weisstein, Eric W., [http://mathworld.wolfram.com/SnubCube.html Snub Cube]* 

Κατηγορία:Ομοιόμορφα πολύεδρα
Κατηγορία:Στερεά του Αρχιμήδη
Ελληνικό ποδοσφαιρικό τουρνουά Σικάγου

right|200px|  
Το **Ελληνικό ποδοσφαιρικό τουρνουά** (*Hellenic Soccer Tournament*) είναι μια ετήσια ποδοσφαιρική διοργάνωση μεταξύ ομογενειακών ομάδων που γίνεται στο Σικάγο. Αποτελεί ένα άτυπο πρωτάθλημα των ελληνικών συλλόγων της Βόρειας Αμερικής. Οι αγώνες διεξάγονται κάθε χρόνο στα τέλη Αυγούστου ή αρχές Σεπτεμβρίου στο Ολυμπιακό Πάρκο του Σάουμπουργκ του Ιλλινόις (Schaumburg, Illinois) κοντά στο Σικάγο. 

## Η διοργάνωση

Το ελληνικό τουρνουά ξεκίνησε το 2006 με πρωτοβουλία της ιστοσελίδας 'Greeksoccer.com' ως ένα πρωτάθλημα ανεξάρτητων ποδοσφαιρικών ομάδων ομογενών. Στην πρώτη διοργάνωση έλαβαν μέρος οκτώ ομάδες χωρισμένες σε δυο ομίλους (Γαλάζιο και Λευκό) και οι επικεφαλής έπαιξαν στον τελικό. Είναι χαρακτηριστικό πως η πρώτη νικήτρια ονομαζόταν **"Καθημερινός Φραπές GR-04"** (DAILYFRAPPE.COM/GR-04), από την οποία στη συνέχεια προέκυψε ο μικρός σύλλογος "GR-04 Σικάγου" που αργότερα απορροφήθηκε από την Χελένικ Γιουνάιτεντ. Η απήχηση που είχε μεταξύ των ομογενών είχε ως αποτέλεσμα από την επόμενη χρονιά οι διοργανωτές να "σοβαρευτούν". 

Η διοργάνωση είναι ανοιχτή στη συμμετοχή ποδοσφαιρικών ομάδων ομογενών (επίσημων ή ανεπίσημων) από οποιαδήποτε πόλη ή χώρα της Βόρειας Αμερικής αλλά ουσιαστικά μετέχουν ομάδες μόνο από ΗΠΑ και Καναδά. Έχει εξελιχθεί σε ένα άτυπο πρωτάθλημα των ελληνικών συλλόγων της Β. Αμερικής αλλά και σε ένα ετήσιο αθλητικό πανηγύρι στο οποίο συναντιούνται ομογενείς από διάφορες πόλεις. Εκτός από τις μεγαλουπόλεις: Σικάγο, Νέα Υόρκη, Τορόντο, Μόντρεαλ, Οτάβα έχουν συμμετάσχει ομάδες από πολλά μικρά μέρη όπου ζουν Έλληνες, όπως: Λόντον, Σκάρμπορο, Χάμιλτον, Θόρνχιλ, Ρίτσμοντ Χιλ, Γουίνιπεγκ, Γουίνδσορ, Πάλος Χιλς, Χίκσβιλ, Σάρνια κ.ά. Επίσης, έχουν συμμετάσχει ομάδες από απομακρυσμένες πόλεις, όπως: Βανκούβερ, Ντιτρόιτ, Γκάρι Ιντιάνα, Γκλέντεϊλ Καλιφόρνια κλπ.

Εκτός από την ανοικτή κατηγορία (όπεν), διεξάγονται και πρωταθλήματα βετεράνων διαφόρων ηλικιών, ενώ κάποιες χρονιές έγιναν δυο ξεχωριστά πρωταθλήματα όπεν: επίσημων ομάδων (Competitive) και ανεπίσημων (Recreational).

## Οι νικητές

### 2006
*Μετείχαν 8 ομάδες από 4 πόλεις σε μία κατηγορία.

### 2007
*Μετείχαν 18 ομάδες από 10 πόλεις σε 2 κατηγορίες
 

### 2008
*Μετείχαν 22 ομάδες από 10 πόλεις σε 3 κατηγορίες.

 

### 2009
*Μετείχαν 27 ομάδες από 15 πόλεις σε 6 κατηγορίες.
 

### 2010
*Μετείχαν 23 ομάδες από 9 πόλεις σε 4 κατηγορίες.

### 2011
*Μετείχαν 14 ομάδες από 7 πόλεις σε 2 κατηγορίες.

## Πηγές

*Ιστοσελίδα τουρνουά.

Σικαγο
Κατηγορία:Σικάγο
Κατηγορία:Αθλητισμός στις Ηνωμένες Πολιτείες
Κατηγορία:Ποδοσφαιρικές διοργανώσεις ΗΠΑ
Καύκασος (αποσαφήνιση)

Η λέξη **Καύκασος** μπορεί να αναφέρεται σε:

*Στον μυθολογικό βοσκό: Καύκασος (μυθολογία)

*Στην περιοχή Καυκασία γνωστή και ως **Καύκασος**, στην Ευρασία, που χωρίζεται σε: 
** Βόρειος Καύκασος, που απαντάται και ως Κισκαύκασος ή Κισκακαυσία 
** Νότιος Καύκασος, που απαντάται και ως Τρανσκαύκασος ή Τρανσκαυκασία ή Υπερκαυκασία

*Στην οροσειρά του Καυκάσου, η οποία αποτελείται από τις οροσειρές:
** Μεγάλος Καύκασος
** Μικρός Καύκασος

## Δείτε επίσης

* Καυκασιανά Σερρών, εγκαταλελειμμένος οικισμός στον νομό Σερρών.
Εθνική Αντίγκουα και Μπαρμπούντα (καλαθοσφαίριση γυναικών)

Η **εθνική ομάδα καλαθοσφαίρισης γυναικών των Αντίγκουα και Μπαρμπούντα**, η οποία συγκεντρώνει τις καλύτερες καλαθοσφαιρίστριες της αυτής εθνικότητας, αντιπροσωπεύει τις Αντίγκουα και Μπαρμπούντα στις διεθνείς διοργανώσεις γυναικείας καλαθοσφαίρισης που οργανώνει η FIBA. Βρίσκεται υπό τη δικαιοδοσία της Ομοσπονδίας Καλαθοσφαίρισης Ερασιτεχνών Αντίγκουα και Μπαρμπούντα (*Antigua & Barbuda Amateur Basketball Association*).

## Πορεία σε διεθνείς διοργανώσεις
### Πορεία σε Πρωταθλήματα Καραϊβικής
:Ακολουθεί η πορεία της ομάδας των Αντίγκουα και Μπαρμπούντα σε Πρωταθλήματα Καραϊβικής: 

## Παραπομπές


## Πηγές
* Antigua, ιστορικό στον επίσημο ιστότοπο των αρχείων της FIBA. 

 

Αντιγκουα και Μπαρμπουντα
Γυναικων
1282 Ουτοπία

Η **Ουτοπία (Utopia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,205. Ανακαλύφθηκε το 1933 από τον Νοτιοαφρικανό αγγλικής καταγωγής αστρονόμο Σύριλ Τζάκσον, που παρατηρούσε από το Γιοχάνεσμπουργκ, και πήρε το όνομά της από την ουτοπία.

## Φυσικά χαρακτηριστικά
Η μέση διάμετρος της Ουτοπίας εκτιμάται σε 53,07 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,0627. Η Ουτοπία περιστρέφεται γύρω από τον εαυτό της μία φορά κάθε 13 ώρες και 37 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ουτοπια
1283 Κομσομολία

μικρογραφία|3D μοντέλο του αστεροειδούς 1283 Κομσομολία
Η **Κομσομολία (Komsomolia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,236. Ανακαλύφθηκε το 1925 από τον Ρώσο αστρονόμο Βλαντιμίρ Αλμπίτσκι, που παρατηρούσε από το Σιμέις της Κριμαίας, και πήρε το όνομά της από την Κομσομόλ.

## Φυσικά χαρακτηριστικά
Η μέση διάμετρος της Κομσομολίας εκτιμάται σε 26,88 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,1856. Η Κομσομολία περιστρέφεται γύρω από τον εαυτό της μία φορά πιθανώς κάθε 96 ώρες (αν αληθεύει είναι μία εξαιρετικά αργή περιστροφή για αστεροειδή).

## Εξωτερικοί σύνδεσμοι
* Τροχιά από το JPL (Java) / Εφημερίδα

Κομσομολια
Στάμχαϊμ (ταινία)

Το **Στάμχαϊμ** είναι βραβευμένη ταινία του γερμανικού κινηματογράφου σε σενάριο του Στέφαν Άουστ.
## Πλοκή
Η ταινία περιγράφει την δίκη των τρομοκρατικών μελών της Φράξιας Κόκκινος Στρατός που διεξάχθηκε από το 1975 ως το 1977. Το έργο κυκλοφόρησε το 2008 ως DVD.

## Βραβεύσεις
* Τιμήθηκε το 1986 με τα βραβεία Goldener Bär και FIPRESCI

## Παραπομπές


## Εξωτερικοί σύνδεσμοι
* Παρουσίαση στο Filmportal.de

Κατηγορία:Ταινίες του 1986
Κατηγορία:Γερμανικές ταινίες
Κατηγορία:Ταινίες από Δυτική Γερμανία
Κατηγορία:Γερμανόφωνες ταινίες
Whatzupwitu

Το **Whatzupwitu** (*What's up with you*) είναι το R&B τραγούδι του Έντι Μέρφι μαζί με τον Μάικλ Τζάκσον. Συμπεριλήφθηκε στο τρίτο άλμπουμ του Μιόρφι, *[[Love's Alright]]*. Ο Τζάκσον συμφώνησε να συμμετέχει στο βίντεο καθώς θεώρησε ότι το τραγούδι έχει θετικό μήνυμα.

## Μουσικό βίντεο

Το *Whatzupwitu* είχε μουσικό βίντεο, με διευθυντή τον Βάιν Ισχάμ, που εμπνεύστηκε από το εξώφυλλο του άλμπουμ. Αυτό ακολουθεί την εμφάνιση του Μέρφι στο μουσικό βίντεο του Τζάκσον για το *[[Remember the Time]]*. Το 1999, οι θεατές του MTV το ψήφισαν ως το τρίτο χειρότερο βίντεο όλων των εποχών και για τελευταία φορά εμφανίστηκε στο *25 Lame*.

## Κατάλογος κομματιών

;CD maxi single (Netherlands)

# *Whatzupwitu* (album version) – 3:21
# *Whatzupwitu* (instrumental version) – 3:21
# *I Was a King* (radio edit) – 4:05
# *Whatzupwitu* (video)

;12" promo (US)
*A1. *Whatzupwitu* (Klub mix full) – 7:21
*A2. *Whatzupwitu* (Klub mix edit) – 3:52
*A3. *Whatzupwitu* (Hip hop remix) – 4:47
*B1. *Whatzupwitu* (Eclipse mix) – 6:30
*B2. *Whatzupwitu* (LP version) – 3:21
*B3. *Whatzupwitu* (Klub mix dub) – 6:34

;12" single (US)
*A. *Whatzupwitu* (Klub Full mix) – 7:12
*B1. *Whatzupwitu* (Klub mix edit) – 3:52
*B2. *Whatzupwitu* (Hip hop remix edit) – 3:47

;CD promo (US)
#*Whatzupwitu* (Klub mix edit) – 3:52
#*Whatzupwitu* (Hip hop remix edit) – 3:47
#*Whatzupwitu* (Klub mix full) – 7:21
#*Whatzupwitu* (Eclipse mix) – 6:30
#*Whatzupwitu* (Hip hop remix) – 4:47
#*Whatzupwitu* (LP version) – 3:21

;CD single (France)
# *Whatzupwitu* – 3:21
# *Whatzupwitu* (instrumental) – 3:19

## Τσαρτ

## Παραπομπές



## Εξωτερικοί σύνδεσμοι
*Επίσημο μουσικό βίντεο
*Δημιουργία του βίντεο

Κατηγορία:Τραγούδια του Μάικλ Τζάκσον
Κατηγορία:Τραγούδια του 1992
Κατηγορία:Singles του 1993
Όιστουρβολτουρ

Το **Όιστουρβολτουρ** (ισλανδικά: Austurvöllur) είναι μια δημόσια πλατεία στο Ρέικιαβικ, στην Ισλανδία. Περιβάλλεται από το κτήριο του Κοινοβουλίου της Ισλανδίας, την παλαιότερη εκκλησία της πόλης Ντόμκιρκγια (Domkirkja), το Ξενοδοχείο Borg, και το κέντρο χορού NASA. 

## Εξωτερικοί σύνδεσμοι
* Image

Κατηγορία:Πλατείες
Κατηγορία:Γεωγραφία της Ισλανδίας
Τέμενος Σελιμιγιέ

Το **Τέμενος Σελιμιέ** (τουρκικά: *Selimiye Camii*) είναι ένα οθωμανικό τζαμί στην Αδριανούπολη, στην Τουρκία. Το τέμενος χτίστηκε με την εντολή του Σουλτάνου Σελίμ Β΄ από τον διάσημο Οθωμανό αρχιτέκτονα -πιθανότατα ελληνικής καταγωγής- Μιμάρ Σινάν το διάστημα 1569-1575. Για τον ίδιο τον Σινάν το τέμενος αυτό ήταν το σπουδαιότερο έργο του  και με αυτό θεώρησε ότι επιτέλους ξεπέρασε την Αγία Σοφία. Οι μιναρέδες έχουν ύψος 70.89 μέτρα. Σήμερα το μνημείο θεωρείται ένα από τα σημαντικότερα μνημεία στην Ισλαμική αρχιτεκτονική.

Το τέμενος αποτελείται από ένα συγκρότημα κτηρίων το οποίο περιλαμβάνει μεντρεσέδες (Ισλαμικά σχολεία), ένα σκεπαστό παζάρι, ένα κτήριο με ρολόι, εξωτερικό κήπο και μια βιβλιοθήκη. Αυτό το συγκρότημα είναι χαρακτηριστική έκφραση του Οθωμανικού «*[[Κουλιγιέ]]*» (Τουρκικά: *külliye*) όπου όλα τα κτήρια χτίζονται ως ένα συγκρότημα κοινωφελούς χαρακτήρα.

Τον Μάρτιο του 1568, ο Σελίμ Β' είχε ζητήσει από τον Σινάν να ανακαινίσει το Παλιό Τζαμί της πόλης. Η κατασκευή του τζαμιού ξεκίνησε το 1568 ή το 1569 και ολοκληρώθηκε το 1574 ή το 1575. Η κατασκευή του τζαμιού και το *βακούφι* χρηματοδοτήθηκαν τελικά με τη βοήθεια του μεριδίου του σουλτάνου από τα λάφυρα της κατάκτησης της Κύπρου, η οποία λεηλατήθηκε το 1571 με την κατάληψη της Αμμοχώστου. Ο Σελίμ Β' πέθανε τον Δεκέμβριο του 1574, πριν προλάβει να δει το τζαμί πλήρως ολοκληρωμένο.

## Εικόνες

Αρχείο:Turkish postage stamp, Selimiye Mosque, Scott No. J61, issued 1913.jpg|Οθωμανικό γραμματόσημο του 1913 με την Αδριανούπολη και το Τέμενος Σελιμιέ.
Αρχείο:Selimiye Mosque, Dome.jpg|Εσωτερικό (κύριος θόλος).
Αρχείο:Edirne 5248.jpg|Λεπτομέρεια αρχιτεκτονικής στο εσωτερικό.
Αρχείο:Salimiye Masjid.jpg|Εξωτερική άποψη τεμένους.


## Δείτε επίσης
*Μιμάρ Σινάν

## Βιβλιογραφία
* 

## Παραπομπές



Κατηγορία:Αδριανούπολη
Κατηγορία:Οθωμανικά τζαμιά στην Τουρκία
Κατηγορία:Μνημεία Παγκόσμιας Κληρονομιάς στην Τουρκία
Κατηγορία:Μιμάρ Σινάν
Θοδωρής Μεσίσκλης

Ο **Θεόδωρος Μεσίσκλης** υπήρξε κατά την Ελληνική Επανάσταση του 1821 οπλαρχηγός της Μέσα Μάνης. 
## Βιογραφία
Φέρεται γεννημένος το 1783 και καταγόταν από τη Νόμια του παλαιού Δήμου Μέσσης της Λακωνίας.

Κατά την περίοδο της επαναστάσεως κατείχε το βαθμό του χιλιάρχου και μνημονεύεται από τον μετέπειτα υπασπιστή του Θ. Κολοκοτρώνη Φωτάκο ως ένας από τους οπλαρχηγούς της Μάνης που εισήλθαν στις 23 Μαρτίου 1821 στην Καλαμάτα. 

Κατά την περίοδο Καποδίστρια (1828 - 1831) διετέλεσε δημογέροντας, ενώ κατά την μετέπειτα Οθωνική περίοδο κατείχε στρατιωτικά αξιώματα, ήτοι το έτος 1835 υπηρέτησε ως Εθνοφύλακας Μάνης, το έτος 1836 διορίστηκε ως ανθυπολοχαγός του Τρίτου Ελαφρού Τάγματος Μάνης (λόχος Αχιλλείου, με διοικητή του λόχου τον υπολοχαγό Ιωάννη Γρηγορακόγγονα), ενώ κατά το έτος 1837 ονομάζεται χάριν των πατριωτικών του εκδουλεύσεων λοχαγός της Λακωνικής Φάλαγγος.
 
Το έτος 1839 διορίζεται με τον ίδιο βαθμό στην νεοσυσταθείσα τότε 4η Τετραρχία της Φάλαγγος, με διοικητή τον Νικόλαο Πιεράκο. 

Τιμήθηκε επίσης με το αργυρό αριστείο του Αγώνος.  

Είχε νυμφευθεί στα 1806 την Μαρία Κονομίτζα και είχε δύο γιους και τρεις κόρες. Απεβίωσε στις 17 Νοεμβρίου 1840 στη Νόμια Λακωνίας.

Κατηγορία:Αγωνιστές του 1821
Κατηγορία:Αργυρό αριστείο του Αγώνα
Futurama: The Beast with a Billion Backs

Το ***Futurama: The Beast with a Billion Backs*** (ή ***The Beast with a Billion Backs***) είναι βραβευμένη με Annie ταινία κινουμένων σχεδίων επιστημονικής φαντασίας, η δεύτερη από τις τέσσερις απευθείας σε DVD ταινίες βασισμένες στην τηλεοπτική σειρά Futurama.  Η ταινία κυκλοφόρησε στις Ηνωμένες Πολιτείες και στον Καναδά στις 24 Ιουνίου 2008. Στο Ηνωμένο Βασίλειο κυκλοφόρησε στις 30 Ιουνίου 2008, ενώ στην Αυστραλία στις 6 Αυγούστου 2008. Η ταινία βγήκε στον αέρα από το τηλεοπτικό κανάλι Comedy Central στις 19 Οκτωβρίου 2008. Κέρδισε ένα βραβείο Annie ως η *Καλύτερη Παραγωγή Οικιακής Ψυχαγωγίας*.

## Πλοκή
Το προσωπικό της *Πλάνετ Εξπρές* καλείται να αντιμετωπίσει μια απειλή από έναν άλλο πλανήτη, ο οποίος κατοικείται από έναν τεράστιο εξωγήινο με πλοκάμια. Ο εξωγήινος σύντομα κατακτά τη γη και χρησιμοποιεί τις τηλεπαθητικές του ικανότητές του για να πάρει υπό τον έλεγχο του το Φράι. Δημιουργεί μια καινούρια θρησκεία, σύμφωνα με την οποία όλοι οι άνθρωποι οφείλουν να εγκαταλείψουν τη γη και να μετακομίσουν σε έναν παραδεισένιο πλανήτη, αφήνοντας τα ρομπότ να κληρονομήσουν τη γη.

## Ηθοποιοί

## Παραπομπές


Κατηγορία:Αμερικανικές ταινίες
Κατηγορία:Ταινίες του 2008
Κατηγορία:Αμερικανικές κωμικές ταινίες
Κατηγορία:Αγγλόφωνες ταινίες
Κατηγορία:Αμερικανικές ταινίες κινουμένων σχεδίων
Κατηγορία:Κωμικές ταινίες κινουμένων σχεδίων
Κατηγορία:Ταινίες κινουμένων σχεδίων του 2008
Θανάσης Καραγκούνης

Ο **Θανάσης Καραγκούνης** (γεννημένος στις 25 Σεπτεμβρίου 1991) είναι Έλληνας επαγγελματίας ποδοσφαιριστής, ο οποίος αγωνίζεται ως πλάγιος μεσοεπιθετικός, αλλά και ως επιτελικός μέσος, για την Προοδευτική στη Σούπερ Λιγκ 2.

## Σταδιοδρομία σε συλλόγους
### Πρώτα βήματα
Ξεκίνησε το ποδόσφαιρο από την Ακαδημία Ποδοσφαίρου Λαμίας και την περίοδο 2007–08 αγωνίστηκε με τον Ανδρούτσο Γραβιάς στην Δ' Εθνική.

### Φωκικός
Την περίοδο 2008–09, ξεκίνησε την επαγγελματική του σταδιοδρομία αγωνιζόμενος στη Γ' Εθνική με τον Φωκικό, όπου αναδείχθηκε πολυτιμότερος ποδοσφαιριστής της χρονιάς.

### Ατρόμητος
Μετά την εξαιρετική του χρονιά, αποκτήθηκε από τον Ατρόμητο. Με τον Ατρόμητο έφτασε σε δύο τελικούς Κυπέλλου Ελλάδος, το 2011 και το 2012. Έγινε πολλές φορές στόχος ομάδων της Ελλάδας και της Ιταλίας, παρέμεινε ωστόσο στον Ατρόμητο, μέχρι που αποχώρησε τον Ιανουάριο του 2014, για λογαριασμό της ολλανδικής Ζβόλε.

### Ζβόλε
Στην ολλανδική ομάδα, έγινε άμεσα βασικός, για το δεύτερο μισό της σεζόν 2013–14, ενώ πανηγύρισε τον πρώτο τίτλο της σταδιοδρομίας του. Η Ζβόλε -επίσης- για πρώτη φορά στην ιστορία της κατέκτησε το Κύπελλο Ολλανδίας, επικρατώντας 5–1 του Άγιαξ. 

### Π.Α.Σ. Λαμία
Στις 3 Ιουλίου 2018, υπέγραψε μονοετές συμβόλαιο με τον Π.Α.Σ. Λαμία, με τη φανέλα του οποίου αγωνίστηκε στη Σούπερ Λιγκ.

### Απόλλων Σμύρνης
Στις 14 Αυγούστου 2019, υπέγραψε συμβόλαιο με τον Απόλλωνα Σμύρνης.

### Α.Ε. Κηφισιάς
Ύστερα από δύο χρόνια με τη φανέλα της《Ελαφράς Ταξιαρχίας》στις 14 Αυγούστου 2021 υπέγραψε συμβόλαιο με την Α.Ε. Κηφισιάς, με την οποία αγωνίστηκε στη Σούπερ Λιγκ 2 και το καλοκαίρι του 2022 έμεινε ελεύθερος.

### Προοδευτική
Στις 14 Ιανουαρίου 2023 αποκτήθηκε από την Προοδευτική, η οποία συμμετέχει στη Σούπερ Λιγκ 2.

## Διεθνής σταδιοδρομία
Την περίοδο 2011–13, αποτέλεσε μέλος της Εθνικής Ελπίδων, με την οποία έχει συνολικά 9 συμμετοχές και 2 γκολ. Νωρίτερα υπήρξε διεθνής και με την Εθνική Νέων, όπου το διάστημα 2010–11 είχε συνολικά 7 συμμετοχές.

## Προσωπική ζωή
Ο αδελφός του, Βασίλης Καραγκούνης, είναι επίσης ποδοσφαιριστής.

## Διακρίσεις

### Ζβόλε

* Κύπελλο Ολλανδίας: 2013–14
* Σούπερ Καπ Ολλανδίας: 2014

## Παραπομπές


## Εξωτερικοί σύνδεσμοι

* Συνέντευξη από τον Θανάση Καραγκούνη! Σε αποκλειστικότητα!
* Προφίλ στο Transfermarkt.com

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Α.Σ. Φωκικού Άμφισσας
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΠΕΚ Ζβόλε
Κατηγορία:Ποδοσφαιριστές Έρεντιβιζι
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές ΠΑΣ Λαμίας
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Προοδευτικής
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ξένοι ποδοσφαιριστές στην Ολλανδία
Κουλιγιέ

thumb|right|400px|Το Τέμενος Σουλεϊμανιέ (σχέδιο 1570) - αρχιτεκτονική τύπου ''κουλιγιέ''.
thumb|right|300px|Το Τέμενος Σελιμιγιέ - χαρακτηριστικός τύπος ''κουλιγιέ''.
Ο όρος **Κουλιγιέ** (Τουρκικά: Külliye) είναι ορολογία της αρχιτεκτονικής και αναφέρεται στα οθωμανικά συγκροτήματα κτηρίων (κοινωφελούς χαρακτήρα) που περιτριγυρίζουν ένα ισλαμικό τέμενος και αποτελούν μια ενιαία σύνθεση.

## Ιστορία
Η ανάπτυξη συγκροτημάτων ήταν μια νέα αρχιτεκτονική φόρμα, στην οποία μαζί με το συνηθισμένο τέμενος χτίζονταν μαυσωλεία, μεντρεσέδες και τεκέδες (κτήρια φιλοξενίας δερβίσηδων). Η αρχιτεκτονική αυτή ξεκίνησε από τους σελτζούκους το 14ο και 15ο αιώνα σε διάφορες περιοχές της Μικράς Ασίας όπως στη Μανίσα, στη Ιζνίκ, στη Προύσα και στη Σελτσούκ.

Η οθωμανική αρχιτεκτονική έχει να επιδείξει συγκροτήματα *κουλιγιέ* στην Κωνσταντινούπολη όπως το Τέμενος Φατίχ (1463-70), το Τέμενος Βαγιαζίτ (μετά το 1491), το Τέμενος Σελιμ (1522), το Τέμενος Σεχζάδε (1548), το Τέμενος Σουλεϊμανιέ (μετά το 1550). Στην Αδριανούπολη χαρακτηριστικό παράδειγμα *κουλιγιέ* είναι το Τέμενος Σελιμιγιέ (1569-75) . Η ιδέα του *κυλιγιέ* είναι ότι το κάθε κτήριο συσχετίζεται με το γειτονικό του και το σύνολο των κτηρίων σχηματίζει μια ενιαία σύνθεση.

## Παραπομπές


Κουλιγιε
Τέμενος Σελιμιγιέ (αποσαφήνιση)

Το όνομα **Τέμενος Σελιμιγιέ** μπορεί να αναφέρεται:

*Στο Τέμενος Σελιμιγιέ στην Αδριανούπολη, Τουρκία.
*Στο Τέμενος Σελιμιγιέ (Λευκωσία), Κύπρος.
The Curiosity Company

Η **The Curiosity Company** (επίσης γνωστή ως **The ULULU Company**) είναι εταιρεία παραγωγής ταινιών. Ανήκει στον Ματ Γκρέινινγκ και μέχρι τώρα οι σημαντικότερες παραγωγές  της είναι η τηλεοπτική σειρά κινουμένων σχεδίων *[[Futurama]]* και η τηλεοπτική ταινία του 1999 *Olive, the Other Reindeer*. Το λογότυπο της εταιρείας είναι η αντανάκλαση μιας σανίδας του σερφ και διάφορες εικόνες από την ταινία μικρού μήκους *A Study In Wet* του πατέρα του Ματ, Χόμερ.

## Σημαντικές σειρές και ταινίες
**[[Futurama]]* (1999–2003, 2008-2013, 2023–σήμερα)
**Olive, the Other Reindeer* (1999)
*''Απογοήτευση (2018-2023)

## Παραπομπές


Curiosity Company
Χέλε Τόρνινγκ-Σμιτ

Η **Χέλε Τόρνινγκ-Σμιτ** (*Helle Thorning-Schmidt*, 14 Δεκεμβρίου 1966) είναι Δανή πολιτικός, πρώην ηγέτης του Σοσιαλδημοκρατικού κόμματος και πρωθυπουργός της Δανίας από τις 3 Οκτωβρίου του 2011 ως τις 28 Ιουνίου 2015. Ως υποψήφια της δεξιάς πτέρυγας του κόμματός της, η Τόρνινγκ-Σμιτ αντικατέστησε τον Μόγκενς Λίκετοφτ στη θέση της προέδρου του Σοσιαλδημοκρατικού κόμματος. Έγινε η πρώτη γυναίκα πρωθυπουργός της Δανίας στις 3 Οκτωβρίου 2011. Είχε διατελέσει ευρωβουλευτής την περίοδο 1999-2004, ενώ είναι και μέλος του κοινοβουλίου της Δανίας. 

Κατέχει πτυχία στις πολιτικές επιστήμες από το Πανεπιστήμιο της Κοπεγχάγης και το Κολλέγιο της Ευρώπης. 

## Βιογραφία
Γεννήθηκε στις 14 Δεκεμβρίου 1966 στο Ρόντοβρε της Δανίας. Ο πατέρας της, Χόλγκερ, ήταν καθηγητής μαθηματικών και οικονομικών στο Πανεπιστήμιο της Κοπεγχάγης. Τόσο ο πατέρας της όσο και η μητέρα της, Γκρέτε, ήταν πολιτικά συντηρητικοί. Αποφοίτησε με μάστερ από το Πανεπιστήμιο της Κοπεγχάγης το 1994, ενώ έχει ένα ακόμα μάστερ από το Κολλέγιο της Ευρώπης στις ευρωπαϊκές σπουδές. Είναι παντρεμένη με τον Στίβεν Κίνοκ, γιο του πρώην αρχηγού του Εργατικού Κόμματος Ηνωμένου Βασιλείου Νιλ Κίνοκ. 

## Πολιτική σταδιοδρομία
Έγινε μέλος του Σοσιαλδημοκρατικού κόμματος το 1993, ενώ από το 1994 μέχρι το 1997 ηγούνταν της γραμματείας του Σοσιαλδημοκρατικού Κόμματος Δανίας στο Ευρωπαϊκό Κοινοβούλιο. Μετά τη θητεία της στη θέση αυτή, έγινε διεθνής σύμβουλος στη Δανική Συνομοσπονδία Εμπορικών Ενώσεων μέχρι το 1999, οπότε και εξελέγη στο Ευρωπαϊκό Κοινοβούλιο ως μέλος του Ευρωπαϊκού Σοσιαλιστικού Κόμματος. Στις κοινοβουλευτικές εκλογές του 2005, η Τόρνινγκ-Σμιτ εξελέγη στο Φόλκετινγκ, δηλαδή στο δανικό κοινοβούλιο, ενώ λίγο αργότερα εξελέγη και πρόεδρος του Σοσιαλδημοκρατικού κόμματος, κερδίζοντας τον αντίπαλό της Φρανκ Γένσεν. 

### Πρωθυπουργός
Ήταν αρχηγός της αξιωματικής αντιπολίτευσης μέχρι το Σεπτέμβριο του 2011, όπου και κέρδισε τον αρχηγό του Φιλελεύθερου Κόμματος Λαρς Λόκε Ράσμουσεν και εξελέγη πρωθυπουργός της Δανίας, θέση που ανέλαβε στις 3 Οκτωβρίου του 2011. 

### Γενικές εκλογές 2015
Η Τόρνινγκ-Σμιτ οδήγησε το κόμμα της στις πρόωρες γενικές εκλογές του 2015 κατά τις οποίες το κόμμα της αύξησε το ποσοστό του σε ψήφους και σε έδρες, όμως το αριστερό μπλοκ ηττήθηκε από το δεξιό. Η ίδια ανακοίνωσε την παραίτησή της από την πρωθυπουργία και από την ηγεσία του κόμματος των Σοσιαλδημοκρατών, αμέσως μετά τις εκλογές.

## Παραπομπές


Κατηγορία:Πρωθυπουργοί της Δανίας
Κατηγορία:Γυναίκες Πρωθυπουργοί
Μιχράμπ

Ο όρος **μιχράμπ** (Αραβικά:محراب) αναφέρεται στην ημικυκλική εσοχή που υπάρχει στο τείχος ενός ισλαμικού τεμένους το  οποίο υποδεικνύει την *κίμπλα* (η κίμπλα είναι η κατεύθυνση προς την Κάαμπα στην Μέκκα κατά την οποία ο μουσουλμάνος πρέπει να στραφεί κατά την διάρκεια της προσευχής). Ο τοίχος στον οποίο βρίσκεται το μιχράμπ ονομάζεται *ο τοίχος της κίμπλα*. 

Ο όρος *μιχράμπ* είναι διαφορετικός από τον όρο *[[Μινμπάρ]]* ο οποίος αναφέρεται στην υπερυψωμένη πλατφόρμα (άμβωνας) στην οποία ανεβαίνει ο Ιμάμης και καθοδηγηγεί την προσευχή.

## Παραπομπές


Κατηγορία:Ισλαμική αρχιτεκτονική
Κατηγορία:Ναοδομία
Εθνική Βραζιλίας (καλαθοσφαίριση γυναικών)

Η **εθνική ομάδα καλαθοσφαίρισης γυναικών της Βραζιλίας** αντιπροσωπεύει τη Βραζιλία στις διεθνείς διοργανώσεις γυναικείας καλαθοσφαίρισης υπό την εποπτεία της FIBA και της Διεθνούς Ολυμπιακής Επιτροπής. Βρίσκεται υπό τη δικαιοδοσία της Βραζιλιάνικης Ομοσπονδίας Καλαθοσφαίρισης (*Confederaçao Brasileira de Basketball*).

## Συμμετοχές σε διεθνείς διοργανώσεις
Σημαντικότερες στιγμές στην πορεία της ομάδας ήταν η κατάκτηση του χρυσού μεταλλίου στο Παγκόσμιο Πρωτάθλημα που διεξήχθη στην Αυστραλία το 1994, καθώς και δύο μεταλλίων σε Ολυμπιακούς Αγώνες.

## Κατατάξεις σε διεθνείς διοργανώσεις

; Πορεία σε Ολυμπιακούς Αγώνες:
:Ακολουθούν οι τελικές θέσεις κατάταξης της Εθνικής Ομάδας της Βραζιλίας σε Ολυμπιακούς Αγώνες:


; Πορεία σε Παγκόσμια Πρωταθλήματα FIBA:
:Ακολουθούν οι τελικές θέσεις κατάταξης της Εθνικής Ομάδας της Βραζιλίας σε Παγκόσμια Πρωταθλήματα FIBA:


; Πορεία σε FIBA Diamond Ball:
:Ακολουθούν οι τελικές θέσεις κατάταξης της Εθνικής Ομάδας της Βραζιλίας σε FIBA Diamond Ball:



; Πορεία σε Αμερικανικά Πρωταθλήματα FIBA:
:Ακολουθούν οι τελικές θέσεις κατάταξης της Εθνικής Ομάδας της Βραζιλίας σε Αμερικανικά Πρωταθλήματα FIBA:


; Πορεία σε Πρωταθλήματα Νότιας Αμερικής FIBA:
μικρογραφία|280px|''Στιγμιότυπο από το Μεγάλο Τελικό των Παναμερικανικών Αγώνων του 2007 στο Ρίο, όπου η Εθνική Βραζιλίας αναμετρήθηκε με εκείνη των Η.Π.Α.'' 
:Ακολουθούν οι τελικές θέσεις κατάταξης της Εθνικής Ομάδας της Βραζιλίας σε Πρωταθλήματα Νότιας Αμερικής FIBA:


; Πορεία σε Παναμερικανικούς Αγώνες:
:Ακολουθούν οι τελικές θέσεις κατάταξης της Εθνικής Ομάδας της Βραζιλίας σε Παναμερικανικούς Αγώνες: 


; Πορεία σε Αγώνες Πορτογαλόφωνων:
:Ακολουθούν οι τελικές θέσεις κατάταξης της Εθνικής Ομάδας της Βραζιλίας σε Αγώνες Πορτογαλόφωνων:


## Δείτε επίσης
* Εθνική Βραζιλίας (καλαθοσφαίριση ανδρών)

## Παραπομπές


## Εξωτερικοί σύνδεσμοι

* Brazil, ιστορικό ανά έτος στον επίσημο ιστότοπο των αρχείων της FIBA. 
* Confederaçao Brasileira de Basketball, επίσημος ιστότοπος. 

 

Βραζιλια
Γυναικων
Εθνική Παραγουάης (καλαθοσφαίριση γυναικών)

Η **εθνική ομάδα καλαθοσφαίρισης γυναικών της Παραγουάης** αντιπροσωπεύει την Παραγουάη στις διεθνείς διοργανώσεις γυναικείας καλαθοσφαίρισης υπό την εποπτεία της FIBA και της Διεθνούς Ολυμπιακής Επιτροπής. Βρίσκεται υπό τη δικαιοδοσία της Ομοσπονδίας Καλαθοσφαίρισης της Παραγουάης (*Confederación Paraguaya de Basquetbol*).

## Συμμετοχές σε διεθνείς διοργανώσεις
Σημαντικότερες στιγμή στην πορεία της ομάδας ήταν η κατάκτηση του χρυσού μεταλλίου στο Πρωτάθλημα Νοτίου Αμερικής που διεξήχθη στην Παραγουάη το 1952, καθώς και τρεις συμμετοχές σε Παγκόσμια Πρωταθλήματα.

## Κατατάξεις σε διεθνείς διοργανώσεις

; Πορεία σε Παγκόσμια Πρωταθλήματα FIBA:
:Ακολουθούν οι τελικές θέσεις κατάταξης της Εθνικής Ομάδας της Παραγουάης σε Παγκόσμια Πρωταθλήματα FIBA:


; Πορεία σε Αμερικανικά Πρωταθλήματα FIBA:
:Ακολουθούν οι τελικές θέσεις κατάταξης της Εθνικής Ομάδας της Παραγουάης σε Αμερικανικά Πρωταθλήματα FIBA:


; Πορεία σε Πρωταθλήματα Νότιας Αμερικής FIBA:
:Ακολουθούν οι τελικές θέσεις κατάταξης της Εθνικής Ομάδας της Παραγουάης σε Πρωταθλήματα Νότιας Αμερικής FIBA:


## Δείτε επίσης
* Εθνική Παραγουάης (καλαθοσφαίριση ανδρών)

## Παραπομπές


## Εξωτερικοί σύνδεσμοι

* Paraguay, ιστορικό στον επίσημο ιστότοπο των αρχείων της FIBA. 
* Confederación Paraguaya de Basquetbol, επίσημος ιστότοπος. 

 

Παραγουαη
Γυναικων
Μινμπάρ

[thumb|right|200px|Μινμπάρ στο Τέμενος Μολά Τσελεμπί στην [Κωνσταντινούπολη.]]
Ο όρος **Μινμπάρ** (, επίσης προφέρεται ως *μιμπάρ* ή *μιμπέρ*) είναι μια υπερυψωμένη πλατφόρμα (αντίστοιχη του άμβωνα στις χριστιανικές εκκλησίες) μέσα στο ισλαμικό τέμενος όπου ο Ιμάμης (καθοδηγητής της μουσουλμανικής προσευχής) ανεβαίνει για να κάνει θρησκευτικό κήρυγμα στην προσευχή  (γνωστή ως *Χούτμπα* Αραβικά: خطبة ) της Παρασκευής.

Η λέξη προέρχεται από αραβική ρίζα *ν-μπ-ρ* η οποία σημαίνει 'ανεβάζω, ανυψώνω'. Ο πληθυντικός στα αραβικά είναι *μανάμπιρ* (Αραβικά: منابر).

## Χρήσεις
[thumb|left|150px| Ο Ammar Nakshawani κάνει κήρυγμα από το ''μινμπάρ'' σε Τέμενος στο [Νταρ ες Σαλάμ της Τανζανίας κατά τη διάρκεια του Ραμαζανιού.]]
Το μινμπάρ χρησιμοποιείται επίσης για σημαντικές δημόσιες ανακοινώσεις. Εκτός από τους Ιμάμιδες, Ισλαμικοί ηγέτες  όπως χαλίφηδες ή τοπικοί διοικητές το χρησιμοποιούν επίσης για το κήρυγμα της Παρασκευής. Σε χώρες όπως την Αίγυπτο και τη Σαουδική Αραβία το μινμπάρ έχει χρησιμοποιηθεί και για άσκηση πολιτικής κριτικής (άλλοτε θετικής ή αρνητικής) υπέρ/κατά των αρχών. Το 1979 στο Ιράν τα κηρύγματα από το μινμπάρ χρησιμοποιήθηκαν για αρνητική κριτική στην πολιτική του Σάχη. Η κύρια χρήση του μινμπάρ δεν είναι για πολιτικά κηρύγματα αλλά κυρίως για κηρύγματα περί ηθικής και θρησκευτικού περιεχομένου (όπως  κηρύγματα για την ζωή, την οικογένεια, την παιδεία και τις διαπροσωπικές σχέσεις).

## Παραπομπές


Κατηγορία:Ισλαμική αρχιτεκτονική
Κατηγορία:Ναοδομία
Ευφημιανή συλλογή

Η **Ευφημιανή συλλογή** (**Sylloge Euphemiana**) ήταν μια συλλογή 82 ελληνικών επιγραμμάτων / ποιημάτων που γράφτηκε πιθανότατα στο τέλος του 9ου αιώνα από άγνωστο συγγραφέα από τα Ύπατα Θεσσαλίας (Νέαι Πάτραι) ο οποίος κατά τη συγγραφή της συλλογής βρισκόταν στην Κωνσταντινούπολη στην υπηρεσία του Λέοντος ΣΤ' (πληροφορίες που δίνονται στην ίδια τη συλλογή). Το όνομά της λήφθηκε από το όνομα αυτού στον οποίο ήταν αφιερωμένα δυο επιγράμματα της συλλογής, τον Ευφήμιο.

Η πρωτότυπη συλλογή έχει χαθεί, αλλά υπάρχουν δυο πηγές που έχουν γραφεί με βάση την Ευφημιανή συλλογή: Ένα αντίγραφο του 15ου αιώνα της συλλογής και τα επιγράμματα που έχουν αντιγραφεί κατά τον 12ο αιώνα από τον γραφέα Sp της Παλατινής Ανθολογίας.

Επιγράμματα από την Ευφημιανή συλλογή βρίσκονταν και στην Ανθολογία του Κεφαλά (που αντιγράφηκαν στην μετέπειτα Παλατινή Ανθολογία που βασίστηκε στην Ανθολογία του Κεφαλά) στην οποία είχαν ταξινομηθεί με διαφορετική σειρά.

## Τα χειρόγραφα
Αναφέρονται δυο χειρόγραφα στο Παρίσι και ένα στη Φλωρεντία, τα οποία ονομάζονται στη βιβλιογραφία με το γράμμα «Ε»:
*EF: Florentinus 57, 29
*EP: Parisinus 1773
*ER: Parisinus 2720

Τα επιγράμματα από το χειρόγραφο της Φλωρεντίας αναφέρονται στην έκδοση της Ελληνικής Ανθολογίας του Στάντμύλλερ (Stadtmueller).

Ο κώδικας Parisinus 2720 δημοσιεύτηκε το 1855 από τον Σβάιντεβιν (Schneidewin).

Από το περιεχόμενο των ποιημάτων της, η ημερομηνία σύνθεσης της Ευφημιανής Συλλογής εκτιμάται μεταξύ των ετών 890 και 912.

Η Ευφημιανή Συλλογή, μαζί με την Παρισινή, το Appendix Barberino-Vaticana και άλλες επίσης μικρές σε μέγεθος συλλογές ονομάζονται από τη βιβλιογραφία Syllogae minores («μικρότερες συλλογές»).

## Ποιήματα από την Ευφημιανή συλλογή
Ποιήματα από την Ευφημιανή συλλογή βρίσκονται διαθέσιμα στο διαδίκτυο.

## Σημειώσεις

## Πηγές
*

## Επιπλέον βιβλιογραφία
*Francesca Maltomini, Tradizione antologica dell'epigramma greco: le sillogi minori di età bizantina e umanistica, Roma: Edizioni di storia e letteratura, coll. "Pleiadi" 9, 2008, ISBN 9788884984807, Κεφ. IV. 1.  Silloge E (Sylloge Euphemiana)

## Δείτε επίσης
*Κατάλογος ανθολογιών επιγραμμάτων ελληνικής γραμματείας

## Αναφορές


Κατηγορία:Βυζαντινή γραμματεία
Κατηγορία:Ελληνική Ανθολογία
Κατηγορία:Χειρόγραφα
Αρχηγείο Ενόπλων Δυνάμεων

**Αρχηγείο Ενόπλων Δυνάμεων** (Α.Ε.Δ.) ονομαζόταν από το 1968 μέχρι το 1977 το όργανο κεντρικής διοίκησης Στρατού, Ναυτικού και Αεροπορίας της Ελλάδας, το σημερινό Γενικό Επιτελείο Εθνικής Άμυνας (Γ.Ε.ΕΘ.Α). Στο Α.Ε.Δ. υπαγόταν το Αρχηγείο Στρατού (Α.Σ.), το Αρχηγείο Ναυτικού (Α.Ν.) και το Αρχηγείο Αεροπορίας (Α.Α.).

Το 1968 η στρατιωτική δικτατορία κατάργησε την συντονιστική αρμοδιότητα του Γ.Ε.ΕΘ.Α. επί των τριών κλάδων των Ενόπλων Δυνάμεων και το μετονόμασε σε Αρχηγείο Ενόπλων Δυνάμεων (Α.Ε.Δ.) το οποίο και ασκούσε πλήρη Διοίκηση στους κλάδους των Ε.Δ. σε περίοδο ειρήνης και περίοδο κρίσεων ή πόλεμου.

Το 1977 το Α.Ε.Δ. επανήλθε και πάλι σε Γ.Ε.Ε.ΘΑ. και κατέστη το Ανώτατο συντονιστικό όργανο των Ε.Δ. για την εφαρμογή και υλοποίηση των αποφάσεων του Κυβερνητικού Συμβουλίου Εξωτερικών και Άμυνας (ΚΥ.ΣΕ.Α) και του Συμβουλίου Αρχηγών Γενικών Επιτελείων (Σ.Α.Γ.Ε.).

## Σημειώσεις


## Παραπομπές


## Πηγές
* Γενικό Επιτελείο Εθνικής Άμυνας

Κατηγορία:Ελληνικές Ένοπλες Δυνάμεις
Αρσινόη η Αιτωλική

Η **Αρσινόη** (αλλιώς και ****) ήταν αρχαία ελληνική πόλη της Αιτωλίας.H Αρσινόη η Β’ ήταν μια όμορφη, φιλόδοξη και αδίστακτη γυναίκα που συνδέθηκε με την μικρή, ιδιαίτερη πατρίδα μας, το Αγγελόκαστρο της Αιτωλίας.  

Βρισκόταν στην ανατολική όχθη του Αχελώου ποταμού, περίπου 20 στάδια από τη διάβαση του ποταμού, κοντά στο σημερινό χωριό Αγγελόκαστρο του νομού Αιτωλοακαρνανίας. Πρωτύτερα ονομαζόταν «Κωνώπη» και ήταν χωριό, ώσπου διευρύνθηκε από την Αρσινόη Β', αδελφή-σύζυγο του φαραώ Πτολεμαίου Β' του Φιλάδελφου. Ο ιστορικός Πολύβιος την αποκαλεί με την παλαιότερη ονομασία, ενώ αλλού την αναφέρει ως Αρσινόη ή Αρσινοΐα, στην ιστορία του για τον Κοινωνικό Πόλεμο (220-217 π.Χ.). Ως Αρσινόη επίσης την αναφέρει και ο Ρωμαίος ρήτωρας Κικέρων. Κοντά στην ελληνιστική πόλη ο παραπόταμος Κύαθος ενωνόταν με τον Αχελώο από την λίμνη Υρία ή Κωνώπη όπως την γράφει και ο Αντωνίνος Λιβεράλις (Antoninus Liberalis). 

Κατηγορία:Πόλεις της αρχαίας Αιτωλοακαρνανίας
Βωβνάργκ

Το **Βωβνάργκ** (, ,  ή ) είναι γαλλική κοινότητα στο νομό των Μπους-ντυ-Ρον, στη διοικητική περιοχή της Προβηγκίας-Άλπεων-Κυανής Ακτής.

Το Βωβνάργκ βρίσκεται ανατολικά της Αιξ-αν-Προβάνς από την οποία απέχει 14 χιλιόμετρα. Κοντά στο χωριό βρίσκεται και η τεχνική λίμνη Μπίμοντ. Το χωριό είναι περισσότερο γνωστό επειδή εκεί ενταφιάστηκε το 1973 ο Πάμπλο Πικάσο . Στο χωριό διατηρούνται εκκλησάκια κατασκευασμένα τον μεσαίωνα αλλά και πολλοί πύργοι της ίδιας περιόδου.

## Ιστορία
Η ονομασία του χωριού προέρχεται από το *Κάστρο των Βωβνάργκ* από την οικογένεια Βωβνάργκ που ήταν οι πρώτοι οικιστές του. Το κάστρο από τις 15 Ιανουαρίου 1929 περιλαμβάνεται στον κατάλογο των ιστορικών μνημείων της Γαλλίας, το μνημείο περιλαμβάνει και περίφραξη του μεσαίωνα. 

Αρχικά αναφέρεται ότι στην θέση του κάστρου είχε κτιστή ρωμαϊκό οχυρό που αργότερα εξελίχτηκε σε μεσαιωνικό φρούριο που από την εξουσία των Κομήτων της Προβηγκίας αγοράστηκε το 1257 από τους αρχιεπισκόπους της Αιξ. Έπειτα πέρασε στην οικογένεια Βωβνάργκ όπου το κράτησαν για 250 χρόνια. 

Μετά την Γαλλική Επανάσταση πουλήθηκε από τους Βωβνάργκ στον Λουσιέν Βοναπάρτη. Από το 1790 και μέχρι το 1943 το κάστρο ανήκε στην οικογένεια Isoard όταν κι αγοράστηκε το 1958 από τον Πικάσο, στον κήπου του οποίου αργότερα τάφηκε, το 1973, δίπλα στην γυναίκα του Ζακλίν (Jacqueline Picasso). Σήμερα ανήκει στους απογόνους του ζωγράφου.

## Δημογραφία

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες των Μπους-ντυ-Ρον
Εθνική Σχολή Πολιτικής Αεροπορίας

Η **Εθνική Σχολή Πολιτικής Αεροπορίας** (επίσημη ονομασία στα γαλλικά: **École nationale de l'aviation civile**) είναι ένα δημόσιο ερευνητικό πανεπιστήμιο, με έδρα την Τουλούζη της Γαλλίας. 

Ιδρύθηκε το 1949 από τον Max Hymans, είναι σήμερα το μεγαλύτερο πανεπιστήμιο της ευρωπαϊκής πολιτικής αεροπορίας.

Η Σχολή αποτελεί τμήμα της *France AEROTECH*.

Τον Ιούνιο του 2025, το σχολείο δημιούργησε το Toulouse School of Aviation and Aerospace Engineering σε συνεργασία με το ISAE-SUPAERO.

## Εξωτερικοί σύνδεσμοι

* Επίσημος ιστότοπος  
* Ίδρυμα ENAC 
* ENAC Alumni  

## Παραπομπές


Κατηγορία:Πανεπιστήμια στη Γαλλία
Κατηγορία:Αεροπορία στη Γαλλία
Κατηγορία:Εκπαίδευση στην Τουλούζη
Πολυτεχνικό Ινστιτούτο Προηγμένων Επιστημών

Το **Πολυτεχνικό Ινστιτούτο Προηγμένων Επιστημών** (επίσημη ονομασία στα γαλλικά: **Institut polytechnique des sciences avancées**) είναι ένα ιδιωτικό ερευνητικό πανεπιστήμιο, με έδρα την Τουλούζ και το Ιβρί-συρ-Σεν στη Γαλλία.

Ιδρύθηκε το 1961 και εκπαιδεύει μηχανικούς στον τομέα της αεροναυπηγικής.

Η σχολή αποτελεί τμήμα της *[[IONIS Education Group]]*.

## Πηγές


## Εξωτερικοί σύνδεσμοι
* 
* Επίσημος ιστότοπος  
* IONIS Education Group  

Κατηγορία:Πανεπιστήμια στη Γαλλία
Κατηγορία:Αεροπορία στη Γαλλία
Κατηγορία:Εκπαίδευση στην Τουλούζη
Σελεύκεια η προς Βήλω

Η **Σελεύκεια** ήταν αρχαία ελληνική πόλη στη Συρία, στις όχθες του Αξιού ποταμού.

Την πόλη ανέφερε ο Κλαύδιος Πτολεμαίος και ο Πλίνιος ως **Σελεύκεια** ή **Σέλευκο ο προς Βήλω**. Παράλληλα ο Στέφανος ο Βυζάντιος αναφέρει στην ίδια περιοχή δύο πόλεις με το ίδιο όνομα, πιθανώς συγχέοντας τις δύο ονομασίες της πόλεως. Βρισκόταν στα νότια περίχωρα της Σελευκίδος, στην επαρχία της Απαμηνής, μερικά χιλιόμετρα δυτικά της Απάμειας. Στα χρόνια που ακολούθησαν η ονομασία άλλαξε σε **Σελευκόπολις** ή **Σελευκόβηλος**.

Κτίστηκε από τον Σέλευκο Α΄ Νικάτορα γύρω στο 300 π.Χ. στους νότιους πρόποδες μιας οροσειράς από ασβεστόλιθο. Την οροσειρά αυτή έλεγαν οι αρχαίοι Έλληνες Βήλο (ίσως από τη φοινικική θεότητα Βάαλ), εξ ου και το προσωνύμιο της πόλης.

Η θέση της πόλης ήταν άριστα επιλεγμένη: Βρισκόταν στη δυτική όχθη του Ορόντη, κοντά στις πηγές του ποταμού, του οποίου οι εκβολές βρίσκονταν στη Λαοδίκεια. Ως εκ τούτου, μέσω της Σελεύκειας, το διά ξηράς εμπόριο έφτανε στα μεσογειακά παράλια. Κατά τη διάρκεια του απογείου της Σελευκιδικής εποχής, η πόλη ανήκε στις πιο πυκνοκατοικημένες περιοχές της Απαμηνής, με συνολικό πληθυσμό της επαρχίας πάνω από μισό εκατομμύριο.

Σε αυτήν την πόλη κατά τον άγιο Θεοδώρητο, μόνασε ο Μέγας Βασίλειος. Εκεί μάλιστα ίδρυσε μοναστήρι για να τιμήσει τον πνευματικό του διδάσκαλο άγιο Μαρκιανό.

Κατά τον 19ο αιώνα, ιδρύθηκε οικισμός με την παραφθαρμένη αραβική ονομασία Al-Suqaylabiyah (السقيلبيه), μερικά χιλιόμετρα νότια της αρχαίας Σελεύκειας, επί της ανατολικής όχθης του Ορόντη. Ακόμη και σήμερα είναι έδρα ρωμαιοκαθολικής επισκοπής και ο επίσκοπος Σελευκείας προσφωνείται *Seleucobelitanus episcopus* ήδη από την πρώτη σύνοδο της Κωνσταντινουπόλεως.

## Παραπομπές


## Πηγές
*  ENCYCLOPÉDIE OU DICTIONNAIRE RAISONNÉ DES SCIENCES, DES ARTS ET DES MÉTIERS 
*  Μαρκιανός ο ερημίτης της Συρίας.
*  Λεξικό της αρχαίας γεωγραφίας του Alexander MacBean και Samuel Johnson
*  Compendium of ancient geography, Τόμος 1Από τον/την Jean Baptiste Bourguignon d' Anville

Κατηγορία:Αρχαίες πόλεις της Συρίας
Κατηγορία:Σελευκιδικές αποικίες